L 142/20 De Europæiske Fællesskabers Tidende 31.5.2002 KOMMISSIONENS FORORDNING (EF) Nr. 902/2002 af 30. maj 2002 om godkendelse af den kontrol af overensstemmelse med handelsnormerne for friske frugter og grøntsager, som Den Tjekkiske Republik foretager inden importen til Det Europæiske Fællesskab KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager ()), senest ændret ved forordning (EF) nr. 545/ 2002 ?), særlig artikel 10, og ud fra følgende betragtninger: (1) — Ifølge Kommissionens forordning (EF) nr. 1148/2001 af 12. juni 2001 om kontrol af overensstemmelse med handelsnormerne for friske frugter og grøntsager ()), senest ændret ved forordning (EF) nr. 2379/2001 (), kan Kommissionen godkende den overensstemmelseskon- trol, som tredjelande, der anmoder Kommissionen herom, foretager inden importen i Fællesskabet, såfremt betingelserne i artikel 7 i forordning (EF) nr. 1148/2001 er overholdt. (2) De tjekkiske myndigheder tilsendte den 11. oktober 2001 Kommissionen en anmodning om godkendelse af den kontrol, der foretages af den tjekkiske landbrugs- og fødevareinspektion (CZPI) under landbrugsministeriet. Denne anmodning viser, at CZPI råder over det perso- nale, det materiel og de installationer, der er nødvendige for kontrollens gennemførelse, og anvender metoder svarende til dem, der omhandles i artikel 9 i forordning (EF) nr. 1148/2001, samt at de friske frugter og grøntsager, som CZPI kontrollerer, og som derefter eksporteres til Fællesskabet fra Den Tjekkiske Republik, skal overholde Fællesskabets handelsnormer. (3) — De oplysninger, som medlemsstaterne har fremsendt til Kommissionens tjenestegrene, viser, at importen fra Den Tjekkiske Republik af friske frugter og grøntsager i perioden 1997-2000 kun i forholdsvis lille grad ikke har været i overensstemmelse med handelsnormerne. (4) — Repræsentanter for den tjekkiske kontroltjeneste har i en række år deltaget regelmæssigt i seminarer og uddannel- sesaktiviteter, som forskellige medlemsstater har tilrette- lagt. De har også regelmæssigt deltaget i de internatio- nale aktiviteter, der tager sigte på handelsnormalisering () EFT L 297 af 21.11.1996, s. 1. (?) EFT L 84 af 28.3.2002, s. 1. () EFT L 156 af 13.6.2001, s. 9. () EFT L 321 af 6.12.2001, s. 15. for frugt og grøntsager, herunder i arbejdsgruppen for fastsættelse af normer for letfordærvelige produkter og kvalitetsforbedring  under De Forenede  Nationers Økonomiske Kommission for Europa (ECE/FN) samt indtil for nylig inden for rammerne af OECD-ordningen for anvendelsen af internationale normer på frugt og grøntsager. (5) De i denne forordning fastsatte foranstaltninger er i overensstemmelse med udtalelse fra Forvaltningsko- mitéen for Frugt og Grøntsager — UDSTEDT FØLGENDE FORORDNING: Artikel 1 Den kontrol, som Den Tjekkiske Republik foretager af overens- stemmelsen med handelsnormerne af frugt og grøntsager med oprindelse i Den Tjekkiske Republik, godkendes i henhold til artikel 7, stk. 1, i forordning (EF) nr. 1148/2001. Artikel 2 Den officielle kontakt i Den Tjekkiske Republik, på hvis ansvar kontrollen foretages, og den kontroltjeneste, som varetager nævnte kontrol, jf. artikel 7, stk. 2, i forordning (EF) nr. 1148/ 2001, findes i bilag I til nærværende forordning. Artikel 3 De attester, der omhandles i artikel 7, stk. 3, andet afsnit, i forordning (EF) nr. 1148/2001, og som er udstedt efter den kontrol, der nævnes i artikel 1 i nærværende forordning, skal udstedes på formularer svarende til modellen i bilag II til nærværende forordning. Artikel 4 Denne forordning træder i kraft på tyvendedagen efter offent- liggørelsen i De Europæiske Fællesskabers Tidende. Den anvendes fra dagen for offentliggørelsen i De Europæiske Fællesskabers Tidende, C-udgaven, af den meddelelse, der omhandles i artikel 7, stk. 8, i forordning (EF) nr. 1148/2001, om indførelsen af administrativt samarbejde mellem Det Euro- pæiske Fællesskab og Den Tjekkiske Republik.